Tähdet, tähdet 2020

Syksyn 2020 kiinnostavimpana musiikkiuutuutena starttaa näyttävä ja uudistunut Tähdet, tähdet 2020, jossa kymmenen suosikkiartistia nousee estradille antamaan kaikkensa ja näyttämään täysin uusia puolia itsestään. Suomalaisille tutun menestysformaatin keskiössä ovat viikoittain vaihtuvat eri musiikkigenret, joiden syövereihin artistit sukeltavat ja matkaavat rohkeasti myös mukavuusalueensa ulkopuolelle viihdyttääkseen katsojia. Miten sujuu maan kärkipopparilta rockabilly tai iskelmätähdeltä hard rock, tai miten räppäri hoitaa kasaripopin ja suomirokkari oopperan? Tähdet, Tähdet 2020 alkaa syksyllä Ruudussa ja Nelosella! Kotimainen musiikkiohjelma.